b'\n_START_ARTICLE_\nHNK Mosor \xc5\xbdrnovnica\n_START_SECTION_\nPovijest kluba\n_START_PARAGRAPH_\nNogometni klub "Mosor" osnovan je u prolje\xc4\x87e 1928. godine u ilegalnosti, da se kroz klub djeluje u dru\xc5\xa1tveno-politi\xc4\x8dkom \xc5\xbeivotu u mjestu. Klub je dobio naziv po planini Mosor. Klub do rata nije bio registriran, ali je odigrao veliki broj utakmica s klubovima iz bli\xc5\xbee okolice. Godine 1964. ponovno se budi usnuli "Mosor", sada kao sekcija \xc5\xa1portskog dru\xc5\xa1tva "Mosor" uz ostale \xc5\xa1portove. Klub se registrira i natje\xc4\x8de se u ni\xc5\xbeem razredu Splitskog saveza. Sedamdesetih godina nastupaju u tre\xc4\x87oj ligi. U sezoni 2018/ 2019 HNK Mosor ne nastupa sa seniorima.\n_START_SECTION_\nKlupski uspjesi\n_START_PARAGRAPH_\nU sezoni 1971./72. Mosor osvaja prvo mjesto u Nogometnom savezu op\xc4\x87ine Split, a zatim u kvalifikacijama sa Zadarskim i \xc5\xa0ibenskim savezom osvaja prvo mjesto i ulazi u Zapadnu dalmatinsku zonu, tj. u Tre\xc4\x87u ligu tada\xc5\xa1nje Jugoslavije. U samostalnoj Hrvatskoj najve\xc4\x87i uspjeh su imali igraju\xc4\x87i u 1.B ligi. Trenutno nastupaju u Drugoj ligi i nalaze se u sredini tablice.\n_START_SECTION_\nIgrali\xc5\xa1te\n_START_PARAGRAPH_\nSvoje utakmice Mosor igra na igrali\xc5\xa1tu u Pricvi\xc4\x87u. Sve do 1972. godine utakmice kao doma\xc4\x87in odigrava na igrali\xc5\xa1tima NK Primorac iz Stobre\xc4\x8da i NK Jedinstva iz Srinjina. Te godine dolazi do nezaboravnog razdoblja povijesti kluba. Voditelji kluba, uz pomo\xc4\x87 tada\xc5\xa1nje mjesne zajednice i op\xc4\x87ine Split, radnih organizacija s podru\xc4\x8dja Splitskog bazena, uz masovan odaziv mje\xc5\xa1tana, izgra\xc4\x91uju jedno od najljep\xc5\xa1ih nogometnih igrali\xc5\xa1ta i klupskih prostorija.\n_START_SECTION_\nZanimljivosti\n_START_PARAGRAPH_\nNije utvr\xc4\x91eno tko je bio prvi predsjednik kluba. Po jednima je to bio Ivan Aljinovi\xc4\x87 Coto Peralov, po drugima Andrija Barbari\xc4\x87, po tre\xc4\x87ima Frane Markovina, a pretpostavlja se da je prvu funkciju vr\xc5\xa1io Marin Ami\xc5\xbei\xc4\x87 Kiso, tada\xc5\xa1nji glavar sela. Dugogodi\xc5\xa1nji blagajnik bio je Ante Domljanovi\xc4\x87 Anti\xc4\x87, koji je zbog baluna zatvarao svoj du\xc4\x87an po nekoliko sati na dan, ne haju\xc4\x87i \xc5\xa1to kupci boguju i ronjaju. Prvi balun "mantel buvel" je donio Coto Peralov, postolar._NEWLINE_Prvo se igralo na bra\xc4\x8dkoj njivi ispod \xc4\x87imatorja, na mjestu dana\xc5\xa1njega novog groblja, gdje su imali problema s tada\xc5\xa1njim \xc5\xbeupnikom don Pavom Matovcem i tada\xc5\xa1njim \xc5\xbeandarima. nedugo zatim za igrali\xc5\xa1te se umanjuje dio poljoprivrednog zemlji\xc5\xa1ta u Pricvi\xc4\x87u do dana\xc5\xa1njeg igrali\xc5\xa1ta "Mosor". Pojedini roditelji su se zbog ovoga veoma protivili, jer su im djeca zaboravljala motiku i ma\xc5\xa1klin (trnokop). U klub je bila u\xc4\x8dlanjena skoro sva tada\xc5\xa1nja mladost. Uglavnom se \xc5\xbeivjelo od \xc4\x8dlanarine i priloga tada\xc5\xa1njih trgovaca, obrtnika i imu\xc4\x87nijih seljaka._NEWLINE_Drugi svjetski rat je razbio aktivnost "Mosora", gdje njegovi igra\xc4\x8di i \xc4\x8dlanovi uglavnom idu u rat protiv fa\xc5\xa1izma i od njih se nikada nije vratilo 44 igra\xc4\x8da i 27 \xc4\x8dlanova. U znak zahvalnost i sje\xc4\x87anja na njih klub im 1978. godine podi\xc5\xbee spomen-plo\xc4\x8du._NEWLINE_Prva zna\xc4\x8dajnija doga\xc4\x91anja oko kluba vezuju se uz pripreme reprezentacija biv\xc5\xa1e Jugoslavije 1974. godine na igrali\xc5\xa1tu Mosora za svjetsko nogometno prvenstvo u Njema\xc4\x8dkoj, gostuje Ajax iz Nizozemske i ini poznati klubovi.'